Dr. Ásgeir Jónsson , efnahagsráðgjafi GAMMA og lektor við Háskóla Íslands , skrifaði stutta greiningu fyrir Reykjavíkuborg um hagvaxtarhorfur í bráð og lengd í tengslum við 5 ára fjárhagsáætlun borgarinnar . Dr. Ásgeir Jónsson , efnahagsráðgjafi GAMMA og lektor við Háskóla Íslands , skrifaði stutta greiningu fyrir Reykjavíkuborg um hagvaxtarhorfur í bráð og lengd í tengslum við 5 ára fjárhagsáætlun borgarinnar er var lögð fram í þessari viku . Í greiningunni er lagt mat á hagvaxtarhorfur skamms tíma ( 1 - 2 ára ) , meðalangs tíma ( 5 ára ) og langs tíma . Hér að neðan er að finna samantekt úr greiningunni en hana má finna í heild sinni hér ( 10 bls ) . Fimm ára fjárhagsáætlunina í heild sinni er aftur á móti að finna hér . Nú hillir undir nýtt hagvaxtarskeið eftir 10% samdrátt landsframleiðslu á árunum 2008 - 2010 . Um það eru eiginlega allar vísbendingar samhljóða . Hins vegar er erfitt að segja til um hve langt og kröftugt þetta skeið verður . Það gæti aðeins staðið í 1 - 2 ár eða enst allt að 5 ár eftir því hvernig ytri aðstæður þróast . Vöxturinn er nú að mestu leiddur áfram með vexti þjóðarútgjalda , einkum einkaneyslu en einnig fjárfestingu í einhverjum mæli . Innlend eftirspurn hefur löngum hlaupið á sjómílna skóm hérlendis , ef hún tekur á rás á annað borð . Af langri reynslu mætti jafnvel búast við töluverðum krafti í þjóðarútgjöldum á næsta ári – mun meiri krafti en Seðlabankinn , Hagstofan og fleiri aðilar hafa spáð ef ytri aðstæður haldast tiltölulega hagfelldar . Þessi vaxtarkippur getur þó ekki orðið langvinnur fyrir tilverknað innlendrar eftirspurnar einnar saman . Þegar litið er til ársins 2013 og lengra fram verður útsýnið óskýrara í hvaða átt íslenska hagkerfið stefnir enda gríðarlega óvissa um þróun efnahagsmála í helstu viðskiptalöndum . Nú býr þjóðin við viðskiptaafgang sem einmitt fékkst með hruni einkaneyslunnar árið 2008 og gengisfalli krónunnar . Um leið og þjóðarútgjöld aukast mun ganga á þennan afgang enda er aukin einkaneysla alltaf ávísun á aukinn innflutning þar sem um 40% af neyslukörfu heimilanna innfluttar vörur . Íslenska hagkerfið er í skrúfstykki í þeim skilningi að innflutningur getur aukist verulega umfram útflutning án þess að hætta steðji að gjaldeyrisstöðu landsins . Þjóðin getur því ekki eytt meira en hún aflar og fjármagnað viðskiptahalla með erlendu lánsfé sem raunin hefur verið svo oft áður . Annað hvort verður Seðlabankinn að grípa í taumana með vaxtahækkunum eða gjaldeyrisútflæði vegna aukins innflutnings mun veikja krónunna , skapa verðbólgu og kæfa neysluna niður . Það andrými sem eftirspurnardrifinn vöxtur hefur hérlendis er aðeins 1 - 2 ár . Til þess að hagvöxtur geti haldið skriði fram yfir 2013 þarf framfarir í útflutningsframleiðslu landsins ; ferðaþjónustan verður að halda áfram sínu skriði og fjárfestingar í orkuframleiðslu verða að ganga fram . Einkneysla getur ekki vaxið hraðar en útflutningur en að öðrum kosti verða Seðlabankinn og önnur hagstjórnaryfirvöld að stíga mjög harkalega á bremsurnar til þess að halda jafnvægi í greiðslujöfnuði landsins . Ísland þarf að safna gjaldeyrisforða en ekki eyða með viðskiptahalla . Hins vegar er í öllum þessum framreikningum gríðarleg óvissa vegna ytri aðstæðna , þ.e. fjármálakreppunnar á Vesturlöndum . Þróun markaða á evrusvæðinu hefur verið mjög kvíðvænleg á síðustu mánuðum og ljóst að djúp evrópsk kreppa mun slá á allan vöxt hérlendis . Auk þess má bæta við ýmsum gamalkunnum áhættuþáttum eins og Kötlugosi sem gæti hæglega lamað ferðaþjónustuna um eitthvert skeið .